ગુજરાતની ૨૬ બેઠકો માટે આવતી કાલે મતદાન યોજાશે ત્યારે ગુજરાતમાં ચૂંટણીપ્રચારમાં છેલ્લા તબક્કામાં BJPએ વિકાસનો મુદ્દો સાઇડમાં ખસેડીને ગુજરાતીઓનો મુદ્દો મુખ્ય ટ્રૅક પર લાવી દીધો છે. દેશ અને દુનિયામાં ગુજરાતીઓ સાહસિક ઉપરાંત પરગજુ, લાગણીશીલ, આતિથ્ય સત્કારવાળા તરીકે જાણીતા છે. ગુજરાતીઓની આ લાગણીને ધ્યાનમાં લઈને BJPએ બખૂબી રીતે એને ગુજરાતીપણા સાથે જોડીને એના ચૂંટણીપ્રચારનો સૂર બદલ્યો છે.